HEPATITIS  B (HBV)

Hepatitis B je virusna, zarazna bolest koja napada jetru. U najblažim slučajevima, zaražene osobe niti ne znaju da u sebi nose virus i bolest se može povući u roku od 6 mjeseci. No, neki ljudi mogu biti nosioci virusa ostatak svoga života i na taj način prenositi virus ljudima s kojima su u doticaju. 

Osobe koje postanu nosioci mogu razviti cirozu jetre, bolest koja oštećuje jetreno tkivo i funkciju, a imaju i veću šansu za nastanak karcinoma jetre. Zanimljivo je spomenuti da je hepatitis B virus oko 100 puta infektivniji od virusa HIV, te je stoga veća šansa za dobivanje te infekcije prilikom spolnog odnosa bez zaštite. 

Istorijat 

Blumberg  i Prince  su  otkrili 1965-68 godine  krupne proteinske  partikule    u  serumu  bolesnika  od  serumskog hepatitisa .Ove  partikule su  nazvane  Australia  antigen   (AuA) .a  kasnije su dobile  i  slijedeća  imena  :SH antigen(serum hepatitis  antigen),HB antigen  i  HBs  antigen .

Karakteristike  HBV
Duga inkubacija (50-160 dana), parenteralni prijenos.Najčešći način prijenosa je inokulacija (injekcije, transfuzije), ali i kontakt s drugim zaraženim predmetima (tetovaža, ranjavanja, ozljede).
Može se prenijeti i slinom i spolnim putem, a čini se moguć i prijenos neparenteralnim putem.
Smatra se težom bolesti od hepatitisa A, postoji mogućnost kroničnog oblika bolesti.
Tri morfološke strukture odgovaraju tzv. australija antigenu:
Čestica promjera 22 nm, čestica istog promjera ali različite dužine, kompleksnija čestica tzv. Daneovo tjelešce (u biti HBV).Australija antigen je u biti površinski antigen HbsAg.
HBsAg i anti-HBs se mogu dokazati serološkim metodama (najosjetljivije su radioimunološka i enzimatska).Nosioci HbsAg su izvor zaraze za okolinu.
Unutrašnja jezgra virusa (HBc-Ag) normalno se ne nalazi u serumu, dok nalaz protutijela protiv virusne jezgre (Anti-HBc) upućuje na aktivno razmnožavanje virusa. Ova protutijela su prisutna na početku javljanja kliničkih simptoma, potom njihova razina postupno opada. Treći antigen koji se nalazi kod ove infekcije je peptid iz virusne jezgre (HBe-Ag), čije je prisustvo značajno u produkciji viralne DNA polimeraze. Nalaz HBe-Ag u serumu označava jaku virusnu replikaciju i snažnu infektivnost krvi, a govori u prilog visokog rizika za nastajanje kronične bolesti jetre. Suprotno tome nalaz protutijela protiv e-antigena (Anti-HBe) označava manju infektivnost i uobičajeno vrijedi kao prognostički marker za dobroćudni tijek bolesti. 

Virus hepatitisa B spada u DNK viruse, porodicu hepadna  virusa .

Epidemiologija:

Hepatitis B (HBV) je najraprostranjeniji oblik hepatitisa u svijetu .Više  od  300 000 000  ima  nosilaca virusa  HBV .Procjenjuje  se da  godišnje umire više  od  250 000 bolesnika  od  posljedica bolesti  jetre uzrokovane  HBV .Razvoj bolesti ide u dva smjera ; potpuno ozdravljenje ili u kronicitet, sa eventualnim  posljedičnim nepovratnim oštećenjem jetre tj. ciroze Ključnu  ulogu  kao izvor zaraze imaju asimptomatski  bolesnici ,odnosno  kliconoše. Za  prijenos bolesti je dovoljna mala količina krvi ( 0,0004 ml ) i virus je otporan na visoke temperature.

Kao što je već napomenuto najčešće se širi krvlju, krvnim produktima, pljuvačkom i spermom. Prenos je znači parenteralni (krvlju/transfuzije ili nedovoljno sterilnim špricama, iglama i drugim instrumentima) ili spolno s jedne na drugu osobu (nezaštićeni spolni odnosi). Također se može prenijeti inficiranom krvlju; može prodrijeti kroz posjekotine i otvorene rane. Pri transfuzijama se rade testovi na prisutnost virusa tako da taj način zaraze više nije prisutan. Može se prenijeti i osobnim predmetima kao što su četkica za zube ili britvica za brijanje, raznoraznim iglama uključujući i igle za tetoviranje.
Mada dosta rijetko, ovaj oblik hepatitisa se može prenijeti i peroralno. Moguć je i tkz. vertikalni prenos ovog tipa infekcije sa majke na novorođenče, ukoliko je majka nosioc tkz. antigena HBs a uz to posjeduje i antigen HBe. Treba napomenuti da postoje i tkz. zdravi nosioci antigena HBs; to su osobe koje su došle u kontakt sa virusom hepatitisa B i nisu razvile skoro nikakav imunitet i koje u daljnjem toku svog života ,mogu ne manifestirati ni na bilo koji način znakove bolesti. U dosta rijetkim slučajevima i pod određenim uvijetima (imunološki poremećaji, neoplazije), ove osobe mogu biti potencijalno infektivne ili, može doći do aktiviranja same bolesti.

Rizične  skupine  za  Hepatitis  B :
· spolno aktivne osobe 

· osobe koje ne koristite zaštitu prilikom spolnih odnosa 

· osobe koje imaju više od jednog partnera 

· osobe koje imaju neku drugu spolno prenosivu bolest 

· osobe koje koriste zajedničke igle (ovisnici) 

· zdravstveni radnici (hirurzi,anesteziolozi,endoskopičari,patolozi.medicinske  sestre ,laboranti ,spremačice i dr)

· visoki  rizik kod  ljudi  koji su  u kontaktu  sa krvlju (zatvorski  čuvari, policajci, zatvorenici, pedikeri, sportaši, vojnici  i dr)

· rizični  dijelovi bolnice( hemodijaliza , operaciona sala , laboratorij,hepatološki odjel , odjel za mentalno  retardirane i dr)


 Patologija:

U savremenoj  medicinsi  se u proceni patoloških  promjena  koristi  “scoring” sistem  koji kvantificira  aktivnost  upale i  stepen  fibroze .

Karakteristike infekcije HBV:

· prisutnost  ground glass   hepatocita (hepatociti  poput brušenog stakla) što  je  posljedica masivne  produkcije  HbsAg  u  inficiranim  čelijama.

Peristentni  hronični hepatitis  B                                          Aktivni  hronični  hepatitis  B

· Najvažnije  lezije  u  parenhimu su  nekroze hepatocita.Ima nekoliko  tipova nekroza ,i  to  fokalne  i konfluirajuće nekroze,premoštavajuće nekroze  te  konačno  submasivna  i masivna nekroza  jetre. 

Klinička  slika

· Akutna  infekcija
Inkubacija  od  momenta  izloženosti  HBV  virudsu   pa do  pojave  kliničkih  siptoma se kreće od  60-180  dana.

Inicijalni  stadij  bolesti  traje  3-10  dana a  karakteriziran  je  pojavom  umora ,gubitka  apetita,mučnine,katkada  povraćanjem  uz  mukle boli  pod   desnim rebarnim  lukom  .temperatura je ponekad  povišena .5-10%  bolesnika  ima znakove  serumske  bolesti (bol  u zglobovima   šake,osip,svrab,povišena  temperatura ).Jetra  i slezena  su  umjereno povećane .

Ikterični stadij   karakterizira pojava tamno  smeđasto crvenkaste  mokraće,žutilo beonjača i vidljivih  sluznica,te cijele kože  . uz  nwestanaka oštih  suimptoma  i uz  subjektivno  bolje  osjećanje oboljelog.Ovaj  stadij traje 2-12  sedmica .

Fulminantni  stadij  je najteži  stadij  sa  zatajenjem  jetre  praćen  znakovima  oštećenja  mozga  unutar  8  sedmica  od  pojave  simptoma .

· Hronična  infekcija

Hronični hepatitis B  je  je infekcija koja  traje  duže  od  6  mjeseci  .

Dva su glavna razloga za razvoj  hroničnog hepatitisa  B:

· Dob  bolesnika koji je  dobio  infekciju  hepatitisom  B.

· Imunološki  status  bolesnika.

Postoje  dva klinička  oblika  hroničnog  hepatitisa:

Hronični perzistentni hepatitis:
Ovo je najčešće blaga bolest. Simptomi su najčešće slični akutnom hepatitisu produženog tijeka, a takve su i jetrene biopsije (periportalne limfocitne infiltracije). Prognoza je dobra.
Hronični aktivni hepatitis:
Simptomatika ove vrste hepatitisa može biti blaga ali i pokazivati sve simptome zatajivanja jetre (žutica, ascites, hepatosplenomegalija, poremećaji krvnih bjelančevina itd.).
Biopsija: upalni infiltrati koji se šire iz periportalnih prostora (nema velike razlike između infiltrata kod kron. aktiv. i kron. perzistentnog), tzv ˝piece meal˝ nekroze, bridging nekroze i fibroza.
Tok može biti različit , od perioda pogoršanja i poboljšanja do konstantnog propadanja jetrene funkcije. 

Hronični  hepatitis  kod  bolesnika sa aktivnom  virusnom  replikacijom (umnožavanje)  nosi visoki  rizik od progresije bolesti ,te  se  u 15-20%  oboljelih  razvija  ciroza jetre  unutar  5  godina  .

Ovi  bolesnici  imaju  visok  rizik  od  pojave tumora  jetre (200 puta povećan  rizik) .

Kod  ovih bolesnika  često  su  zahvaćeni  i drugi  organi  kao  što  su  zglobovi  ,bubrezi,krvne  žile   te  živci  ,gušterača  i  dr  organi .

Najveća  izloženost   riziku nastanka  infekcije  hepatitisom  B  je kod  novorođenčeta ,mlađe  djece  te  kod  starijih , kod  kojih  je  imunitet  narušen  (hemodijaliza ,AIDS , hemoterapija  i sl). 

Rizik odraslih sa dobrim imunitetom  da će  dobiti  hepatitis  B je  5 %.

Glavni  simptom  je bol  pod  desnim  rebarnim  lukom ,muka ,umor .Postoje  asimptomatski  bolesnici

sa  urednim nalazima  i imaju  dobru  prognozu  .

Dijagnostički postupak

Akutna  infekcija

HBsAg  i markeri virusne  replikacije(HBcAg,i HBV DNA) postaju  detektabilni  6  sedmica  nakon inokulacije ,prije  biohemijskih  promjena  ili  kliničkih  simptoma .Oni  su  pozitivni  tokom  prodromalne  faze  i  početne   kliničke  rane  faze .

Anti HBc-IgM  postaje  detektibilan  pojavom  simptoma  i može  biti  pozitivan   mjesecima  ,a  obično  pada   nakon 6  mjeseci .,da  bi  ponovno  bio  detektibilan   tokom  reaktivacije  infekcije  .

Anti HBc-IgG ostaje  trajno  pozitivan.

AntiHBs  se  pojavljuje  uz  nestanak  HBsAg  i  marker  je rezulucije  bolesti  .

Biohemijska  dijagnoza  se postavlja  povišenim  vrijednostima  transaminaza(SGOT.SGPT  preko  500IU/l) , te  povišenim vrijednostima  bilirubina .

Važno je  pratiti  testove  hepatalne  sinteze  proteina :

· Protrombinsko  vrijeme duže od  17  sec.

· INR>1,5

· Pad serumskih  albumina

Ukoliko  se  ovi  testovi  progresivno  mijenjaju   treba  razmišljati  o  fulminantnom –teškom  obliku  bolesti  .

Virusni  markeri  kod  virusnog  hepatitisa  B

Hronična infekcija

Transaminaze  su povišene  uz  prisutne markere  replikacije virusa (HBV DNA i HBeAg).

Markeri replikacije virusa  HBV DNA  i HBeAg mogu spontano  nestati ,obično  nakon  kratkotrajnog  povišenja  aktivnosti  upale uz  pojavu Anti  HBe.Prisutnost  Anti HBs  označava imunitet na  infekciju HBV-om. .Izolirani  AntiHBs  obično je posljedica  cjepljenja .,dok  se kod prirodne infekcije pojavljuju  AntiHBs  i Anti HBc zajedno  kao znakovi preboljele  bolesti .Izolirani  nalaz  Anti HBc kod inficiranih  može  značiti  izlječenje  ili  infekciju  niske  aktivnosti  ,dok kod  zdravih  daje lažnu pozitivnost .

Virusni markeri  hroničnog hepatitisa B.

Prevencija

· Najefikasnija mjera u borbi protiv hepatitisa B je svakako prevencija, bazirana na osobnoj higijeni (promjene  u  seksualnom  ponašanju –izbjegavati  mijenjanje partnera ,upotreba  kondoma  ,izbjegavati  kontakt sa krvlju i  krvnim  derivatima  bez  zaštite  u vidu  rukavica,maski naočara  i sl.)

· Prevencija  zasnovana  na  higijeni okoliša(higijensko  otklanjanje i  uništavanje   otpada,posebno  igala  i  drugog   bolničkog otpada

· zdravstveno prosvjećivanje o  ovoj potencijalno opasnoj infekciji. Upoznavanje  porodice ,bliže  i dalje  okoline kakako  da se  ponašaju  pri kontaktu sa oboljelim  Izbjegavanje nepotrebnih parenteralnih kontakata, upotreba jednokratnih instrumenata koji dolaze u dodir s krvlju. Majci koja boluje od hepatitisa B moramo reći  da  dijete možda boluje od hepatitisa jer virus prolazi kroz placentarnu membranu, Kod te djece moramo izvršiti aktivnu i pasivnu imunizaciju cijepljenjem  ukoliko  se  virus već  nije integrirao u hepatocit (dijete nosioc HbsAg ), djeca do jedne godine ukoliko su zaražena u oko 90% slučajeva postaju kronični nosioci virusa zbog imunološke tolerancije organizma prema virusu.

· Imunoprofikasa

· a.Pasivna  imunizacija-koristi  se Antihepatitis b imunoglobulin (Hepatect,Biotest ). Pasivna imunizacija se provodi u osoba koje su došle u kontakt s inficiranom krvlju (unutar 48 sati).
· b.aktivna  imunizacija

Iako prije nekoliko godina cijepljenje protiv hepatitisa B je bilo fakultativno i rezervirano za osobe od povećanog rizika od oboljevanja (zdravstveni radnici, policajci), danas u mnogim zemljama Evrope je uvedeno obavezno cijepljenje protiv hepatitisa B za svu novorodjenu djecu kao i za adolescente. Cijepljenje protiv hepatitisa B je izuzetno efikasno. Posebna preporuka za cijepljenje protiv hepatitisa B u zonama gdje ono nije obvezno, je za osobe koje žive sa partnerima koji su poznati kao zdravi nosioci antigena HBs hepatitisa B.Danas  se koristi  Engerix  vakcina . Daje se u tri doze i potrebno je dobiti sve tri doze za punu zaštitu od infekcije. 

Liječenje

Liječenje je simptomatsko što znači da oboljeli prelaze na proteinsku i ugljikohidratnu dijetu, te prestaju na određeno vrijeme sa svojim radnim aktivnostima dok se njihov organizam ne oporavi. 

U današnje vrijeme u liječenju virusnog  hepatitisa B se koristi Interferon 
Autor  Dr Gazić O.Nijaz

